গতকাল বুধবার দুপুরে অভিযানের বিষয়টি নিশ্চিত করে কক্সবাজার মাদকদ্রব্য নিয়ন্ত্রণ অধিদপ্তরের সহকারী পরিচালক সোমেন মণ্ডল বলেন, গত রবি ও সোমবার মাদকবিরোধী অভিযানে কক্সবাজার সদর, রামু ও টেকনাফ উপজেলার শীর্ষ মাদক ও চোরাকারবারি ৬০ জনের বাড়িতে অভিযান পরিচালনা করা হয়েছে। অভিযানে এক হাজার পাঁচ পিস ইয়াবা বড়ি, ইয়াবা বিক্রির ২৯ লাখ ১০ হাজার টাকা ও ১৮টি দেশি ধারালো অস্ত্র উদ্ধার করা হয়।